《次韵汪汝直同年》
宋代·李正民

紫陌同寻上苑春，升沉荣谢事难论。时危重叹青毡失，老去空惊白发新。

共待声名继裴马，更崇风义比雷陈。自惭持橐终无补，拟乞麾符寂寞滨。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。